b'\n_START_ARTICLE_\nJosip \xc5\xa0tolfa\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini trgovca Franca in Marije \xc5\xa0tolfa rojene Ren\xc4\x8delj. Ljudsko \xc5\xa1olo je obiskoval v rojstnem kraju, gimnazijo v Gorici, v Gradcu pa je leta 1919 diplomiral na elektrostrojnem oddelku Tehni\xc5\xa1ke visoke \xc5\xa1ole. Naslednje leto se je strokovno izpopolnjeval na Bavarskem, 1921 v Gradcu ter 1922 in 1923 v Nem\xc4\x8diji. Isto\xc4\x8dasno je v letih 1919\xe2\x88\x921929 pou\xc4\x8deval na Tehni\xc5\xa1ki srednji \xc5\xa1oli v Ljubljani. V letih 1929\xe2\x88\x921945 je bil svetnik banovinske uprave na podro\xc4\x8dju prometa, od 1946-1951 je bil na\xc4\x8delnik Tehni\xc4\x8dnega oddelka, nato pa do smrti profesor na tehni\xc5\xa1ki srednji \xc5\xa1oli v Ljubljani._NEWLINE_Josip \xc5\xa0tolfa se je \xc5\xbee od leta 1919 zanimal za izpopolnitev slovenskega tehni\xc5\xa1kega izrazoslovja predvsem na podro\xc4\x8dju strojni\xc5\xa1tva in avtomobilizma. Sodeloval je pri izdaji knji\xc5\xbeice strokovnih izrazov Avtomobil, ki je iz\xc5\xa1la leta 1929. Napisal je tudi prvo slovensko avtomobilisti\xc4\x8dno strokovno knjigo \xc5\xa0ofer in samovoza\xc4\x8d (1928). Na terminolo\xc5\xa1ko podro\xc4\x8dje se je vra\xc4\x8dal tudi v raznih \xc4\x8dlankih objavljenih v revijah. V \xc4\x8dlankih je tudi ve\xc4\x8dkrat v poljudnem slogu lastnikom avtomobilov nudil navodila za vzdr\xc5\xbeevanje. Bil je sodni izvedenec za cestnoprometne zadeve in vse do smrti prirejal \xc5\xa1tevilne te\xc4\x8daje za avtomehanike. Bil je sodni izvedenec za cestnoprometne zadeve.'